Public procurement notice: Voluntary Ex Ante Transparency Notice
Published: 2019-12-03
Buyer: Fyns Almennyttige Boligselskab
Country: DK
Contract type: Works
Procedure: Contract award without prior publication
CPV classification: 45211000: Construction work for multi-dwelling buildings
Estimated value: 49033470 DKK

Technical requirements: Totalentreprisekontrakten omfatter opførelse af 46 nøglefærdige offentligt støttet familieboliger, med tilhørende fælles havearealer og parkering. Familieboligbyggeriet opføres på en nyudstykket ejendom beliggende Gartnerbyen 27, 5200 Odense V. Bebyggelsen har et samlet etageareal på ca 4 117 m
H. Skjøde Knudsen A/S skal i forbindelse med bygge- og anlægsarbejderne, der er forbundet med opførelsen af det nøglefærdige byggeri, agere Fyns Almennyttige Boligselskabs udbudsfuldmægtig og derved sikre, at bygge- og anlægsarbejderne udbydes i overensstemmelse med udbudslovens regler.
I forbindelse med Gartnerbyen P/S erhvervelse af GASA grund på Lavsenvænget 1, 5200 Odense V, er der i samarbejde med Odense Kommune lagt en strategi for udstykning og omdannelse af grunden til en ny bydel ved navnet Gartnerbyen.
Odense Kommunes ønske er, at Gartnerbyen udvikles til en blandet bydel, bestående af almene boliger, private udlejningsboliger, rækkehuse og ejerboliger samt et lokalcenter og institutioner. Odense Kommune har således den 26.11.2019 givet tilsagn om at tildele Fyns Almennyttige Boligselskab kvote til opførelse af 46 almene familieboliger i området. Der er skabt plangrundlag for realisering af bydelen, Gartnerbyen. Odense Kommune og Fyns Almennyttige Boligselskab har vurderet, at der ikke er andre praktisable og attraktive alternativer (grunde) for Fyns Almennyttige Boligselskab, end grunden med placering Gartnerbyen 27, 5200 Odense V (matr. nr. 1akc, Vestermarken Odense Jorder), der i samme grad kan opfylde Fyns Almennyttige Boligselskabs behov og tillige understøtte visionerne for Gartnerbyen. Vurderingen understøttes endvidere af, at Fyns Almennyttige Boligselskab allerede har opført en bebyggelse, der vil få en naturlig og ønsket sammenkædning med den nu påtænkte bebyggelse. Den ønskede grund/bebyggelse er således bestående af byggeri på både den nordlige og sydlige side af den allerede opførte bebyggelse, hvorved Fyns Almennyttige Boligselskab herved erhverver en karre, der omkranser et fælles gårdmiljø. Fyns Almennyttige Boligselskab har således en særlig interesse i erhvervelse af og gennemførelse af byggeriet på netop Gartnerbyen 27, 5200 Odense V.
Med henblik på at udnytte de kvoter, som Fyns Almennyttige Boligselskab har fået tilsagn om, er Fyns Almennyttige Boligselskab nødsaget til at erhverve den omtalte byggeret af Gartnerbyen P/S. Fyns Almennyttige Boligselskab har på denne baggrund taget kontakt til Gartnerbyen P/S med et ønske om at erhverve og opføre en afdeling på 4 117 kvadratmeter i Gartnerbyen. Byggeretterne skal udnyttes til opførelse af 46 almene familieboliger i henhold til Odense Kommunes tildeling af kvote.
Til sikring af, at ejerlejlighedsstrukturen for ejendommen Gartnerbyen 27, 5200 Odense V, gennemføres som forudsat, er det fra Gartnerbyen P/S side, en forudsætning for indgåelse af overdragelsesaftalen, at H. Skjøde Knudsen A/S - med respekt for reglerne i udbudsloven, herunder ved foretagelse af udbud i det fornødne omfang af de til projektet knyttede bygge- og anlægsarbejder - overdrages at gennemføre opførelsen (udførende totalentreprenør).
Fyns Almennyttige Boligselskab har vurderet, at indgåelse af overdragelsesaftalen er i overensstemmelse med udbudsloven, forudsat at H. Skjøde Knudsen A/S udbyder minimum 80 procent af bygge- og anlægsarbejderne i overensstemmelse med udbudslovens bestemmelser, samt at overdragelse af udbudspligten til H. Skjøde Knudsen A/S er i overensstemmelse med udbudsloven. H. Skjøde Knudsen A/S skal derfor i forbindelse med bygge- og anlægsarbejderne forbundet med opførelsen af projektet, agere udbudsfuldmægtig, og er forpligtet til at sikre opfyldelse af Fyns Almennyttige Boligselskabs udbudspligt ved udbud af bygge- og anlægsarbejder.
H. Skjøde Knudsen A/S agerer Fyns Almennyttige Boligselskabs udbudsfuldmægtige og i den forbindelse udbydes bygge-, og anlægsarbejderne efter bestemmelserne i udbudsloven. Minimum 80% af bygge-, og anlægsarbejderne vil derfor blive udbudt i underentreprise efter udbudsdirektivets bestemmelser.
Reglerne om klage findes i LBK nr. 593 af 2.6.2016 se https://www.retsinformation.dk/Forms/R0710.aspx?id=181609
Indgives en klage til Klagenævnet for Udbud i den periode på 10 kalenderdage (regnet fra dagen efter den dag, hvor nærværende bekendtgørelse er blevet offentliggjort), som er fastsat i § 4, stk. 1, nr. 2, har klagen opsættende virkning, indtil Klagenævnet for Udbud har truffet afgørelse om, hvorvidt klagen skal tillægges opsættende virkning, indtil den endelige afgørelse foreligger.
En klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, jf. § 7, stk. 3.
Se https://naevneneshus.dk/start-din-klage/klagenaevnet-for-udbud/vejledning/ vedrørende klage til Klagenævnet for Udbud.


Winner: H. Skjøde Knudsen A/S
Award value: 49033470